Etter andre verdenskrig var hun medlem av rådet for den britiske okkupasjonssonen. I 1948 deltok hun i utformingen av den nye tyske grunnloven blant annet som medlem av Det parlamentariske råd. I arbeidet med grunnloven gikk hun mot en «skjematisk» likestilling mellom kvinner og menn, hun ville i tillegg bevare kvinners «egenverdi» (Eigenwert). Samtidig gikk hun imidlertid inn for å slå fast retten til lik lønn for likt arbeid. Hun var fra 1949 til 1962 medlem av Forbundsdagen.